 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራን ኢትዮጵያን ዕምቈት ዘይብሎም መቓብራት 18 ጉንቦት 2020 ምንጪ ስእሊ, Richard Reid እዛ ዕምቆት ዘይብሎም መቓብራት ዘርእስታ ሓዳስ መጽሓፍ ኣብ ውጽኢታትን ተዘክሮታትን ዶባዊ ግጭት ኢትዮ-ኤርትራን 1998-2000 ብምምርኳስ ኣብ መንጎ ክልቲአን ጐረባብቲ ሃገራት ዝተኸሰተ ሞትን ጥፍኣትን ከምኡውን ነቲ ጌና ብግቡእ ዘይተፈወሰ ቍስሊ ብምትንታን ኣንባቢ ብዛዕባ እቲ ፍጻሜ ሓያሎ ሕቶታት ኬልዕልን ክሓስብን ትድርኾ ነቲ ድሕሪ ናይ 20 ዓመታት ወጥሪ ኣብ ነሓሰ 2018 ንዝተበጽሐ ዕርቂውን ምልክት ሕቶ ኣንቢራ ኣብ ላቔባ-ጽሑፍ ኣስፊራቶ ኣላ እዛ መጽሓፍ ክጽሕፋ ምስ ጀመርኩ ይብል ደራሲ ብሃንደበት ዕርቂ-ዕርቂ ተባሂሉ ምስ ተኣወጀ ብሓቂ ገረመኒ ነቲ ብዛዕባ ቀርኒ ኣፍሪቃ ዓሚቝ ፍልጠት ዘሎዎ ብሉጽ ተንታኒ ርእሱ ከም ዝሓክኽ ዝገበረ ክስተት ምንባሩ እናፈለጥኩ ነቲ ዉሳኔ ከም መዛዝሚ ንክጥቀመሉ ወሰንኩ ይብል ደራሲ ጸሓፊ እዛ ዓንቀጽ ነታ መጽሓፍ ቅድሚ ምንባቡን ገምጋም ምሃቡን ነቲ ደራሲ ፕሮፈሶር ሪቻርድ ሪድ ንመጽሓፍካ ስለምንታይ ዕምቈት ዘይብሎም መቓብራት ኢልካ ሰሚኻያ ክብል ተወኪሱዎ ፕሮፉሰር ሪቻርድ ሪድ ይምልስ እቲ ኣርእስቲ ኣብ ክልተ ነገራትጕዳያት ዝተመርኰሰዩ ሓደ እቲ ዉግእ እናተኻየደ እንከሎ ዘስተብሃልኩሉ ጕዳይ ነይሩ እቲ ካልኣይ ከኣ ነቲ ብዕምቆት ክረአን ክምርመርን ዘለዎ ገና ፍታሕ ዘይተረኽበሉ ድርብራብ ቀጸላታት ታሪኽ ፈቲገ ክርእዮም ስለዝደለኹ እየ ይብል ብትግርኛ እሉኽ ዝጸንሐ ዛዕባ ወይ ፍሕሶ ተባሂሉ ክትርጎም ይከኣል እቲ ዉግእ ምስተጀመረ ኣቓልቦይ ናብኡዩ ኸይዱ ናብ ዲቕ ዝበለ ዉግእ ዝደፍኡ መዳያት ቍስልታት ኣየኖትዮም እናበልኩ ንነብሰይ ክሓታ ጀመርኩ እቶም ሕቶታት ንሓሳበይ ጸሚዶም ሓዝዎ መልስታትቶም ኸኣ እናተጋህዱ መጽኡ ብዓሰርተታት ኣሽሓት ዝቝጸሩ መናእሰይ ኣብ ግንባራት ባድመን ቡሬን ወዲቖም ክቕበሩ ንዓይ ካልኦት መቓብራት - ናይ ህዝብን ኣምራትን - ንናይ ቀረባ ታሪኽ ኤርትራ ዝጸለዉ እሉኻት ምንባሮም ተጋህደለይ ከምዚ ክብል እንከሎኹ ንብረታዊ ቃልሲ ባዕዳዊ መግዛእቲ ቅድሚኡ ዝነበሩ ዝተጠናነጉ ቀጸላታት ታሪኽ ከምኡውን ምስኦም ዝተኣሳሰሩ በሰላታት ማለተይዩ ብምባል ናብቲ ካልኣይ ምኽንያት ሰገረ እቲ ካልኣይ ነቲ መጽሓፈይ ዕምቈት ዘይብሎም መቓብራት ኢለ ዝሰምኹሉ ምኽንያት ብዙሕ መግለጺ ዜድልዮ ኣይኰነን ብ 2000 ብድሕሪ ናይ ኣልጄርስ ዉዕል ምፍርራም ኣብ ድፋዓት ብምኻድ ዑደታት ገይረ ነይረየ ሽዑ ኣብ ፈቐዶኡ ዝረኣኽዎ ኣጸድ-መቓብር ከቶ ክርስዖ ኣይክእልን እቶም ኣብ ዓሚቝ ዘይኰኑ ጐደጕድ ብድፍን-ድፍን ዝተቀብሩ ሬሳታት ነቲ ታሪኽ ናይቲ ዞባ ተምሳሌት ኰይኖሞዮም ክብል እኽእል በለ ኣብ ኤርትራ ብኮሮናቫይረስ ከም ዝተለኽፉ ዝተረጋገጹ ሰባት ኩሎም ሓውዮም ኤርትራውያን ኣብ ካሊፎርንያ ንህዝበይ ዘይኮንኩ ንመን? ኤርትራውያን ዲፕሎማት ብዛዕባ ኣፈወርቂ እንታይ ይብሉ ሪቻርድ ሪድ መንዩ? 